《避暑招真观听琴》
宋代·黎廷瑞

驱车畏火伞，投扇倦风箑。
起行青松径，往就白云榻。
窈窕一壑青，苍苍两岸夹。
玄菟狞爪齿，白龙老鳞甲。
竹树拥青掺，花草霭丛杂。
渺沫洒空岩，冷飚下危峡。
始知忘解带，久坐思御裌。
丹丘逢羽人，瑶琴开宝匣。
古意郁苍茫，秋风淡萧飒。
悲蝉为噫吟，鸣鹤相和答。
岁华坐晼晚，尘路嗟隘狭。
飞仙倘来归，遗我度世法。

作者简介：黎廷瑞（1250年～1308年），字祥仲，鄱阳（今江西波阳）人。度宗成淳七年（1271）赐同进士出身，时年二十二。授肇庆府司法参车，需次未上。宋亡，幽居山中十年，与吴存、徐瑞等遥。元世祖至元二十三年（1286），摄本郡教事。凡五年。退后不出，更号俟庵。武宗至大元年卒。有《芳洲集》三卷，收入清史简编《鄱阳五家集》中。事见本集卷首小传。